Lima ka ginpahayag ‘racket’ sang mga traffic aides sa syudad, gin-isa-isa ni PSTMO head Jeck Conlu – Aksyon Radyo Iloilo\nIloilo City–Gin-isa isa ni Public Safety and Transportation Management Office (PSTMO) Head Jeck Conlu ang ginpahayag lima ka mga “racket” sang 21 ka mga traffic aides sa syudad.\nSuno kay Conlu, may traffic aide nga SEAMAN nga nagasaka-panaug sa jeep agud mangilkil sa mga jeepney drivers; may ara man daw KORIDOR nga nagapakuno-kuno nga mapataya sang STL sa driver apang sa pagkamatuod, mangilkil sang kuwarta. May ara man NEGOSYANTE nga nagabaligya sang tinapay kag bottled water sa mahal nga presyo.\nDugang ni Conlu, may traffic aide nga TOURIST GUIDE ukon naga-escort sa driver sang mga trucks bisan may truck ban. Sa modus naman nga TUMBO, ginahabuyan sang jeepney driver asng sinsilyo ang traffic aide kag iya madasig nga ginapulot.\nGinpatawag ni Conlu ang 21 ka traffic aides agud pamangkuton sa ila ginpahayag racket apang lunsay sila nagpanghiwala. Ginapa-monitor ni Conlu ang nasambit nga mga traffic aides kag kon may ebidensya sa ila ginahimo, gilayon nga pahalinon.\nGinapatun-an man ni Conlu sa City Legal Office kon puwede siya kapaguwa sang mandu nga magadumili sa mga traffic aides nga magpang-racket sa karsada, may duty man ukon off duty. (AGB)\nPrevious post Asawa, nagbitay patay\nNext post Board Member Manny Gallar, nagpa-athag kon ngaa nagalagaw sa kabaranggayan sa Cabatuan; Mayor Ronilo Caspe, nanginwala nga ginamalisyahan ang ginahimo sang board member\nPrevious post:Asawa, nagbitay patay\nNext post:Board Member Manny Gallar, nagpa-athag kon ngaa nagalagaw sa kabaranggayan sa Cabatuan; Mayor Ronilo Caspe, nanginwala nga ginamalisyahan ang ginahimo sang board member